CELEX: 32021D0879
Language: lt
Date: 2021-05-27 00:00:00
Title: Tarybos įgyvendinimo sprendimas (ES) 2021/879 2021 m. gegužės 27 d. dėl Europos draudimo ir profesinių pensijų institucijos (EIOPA) pirmininko skyrimo

2021 6 1   
               
               
                  LT
               
               
                  Europos Sąjungos oficialusis leidinys
               
               
                  L 192/14
               
            
         TARYBOS ĮGYVENDINIMO SPRENDIMAS (ES) 2021/879
         2021 m. gegužės 27 d.
         dėl Europos draudimo ir profesinių pensijų institucijos (EIOPA) pirmininko skyrimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1094/2010 (1), kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB, ypač į jo 48 straipsnio 2 dalį,
         kadangi:
         
                     (1)
                  
                  
                     2021 m. kovo 25 d. Taryba gavo trijų pirmenybės tvarka išdėstytų kandidatų, kuriuos EIOPA Priežiūros taryba atrinko EIOPA pirmininko pareigoms užimti, trumpąjį sąrašą;
                  
               
                     (2)
                  
                  
                     2021 m. balandžio 15 d. Tarybai pirmininkaujanti valstybė narė valstybių narių vardu surengė pokalbius su šiais trimis kandidatais;
                  
               
                     (3)
                  
                  
                     2021 m. balandžio 21 d. Tarybai pirmininkaujanti valstybė narė pradėjo neformalias ir orientacines konsultacijas dėl kandidatės PETRA HIELKEMA, kurią EIOPA Priežiūros taryba nurodė pirmą;
                  
               
                     (4)
                  
                  
                     pagal Europos Parlamento ir Tarybos reglamento (ES) Nr. 1094/2010, kuris buvo iš dalies pakeistas Europos Parlamento ir Tarybos reglamentu (ES) 2019/2175 (2), 48 straipsnio 2 dalį Taryba po Europos Parlamento patvirtinimo turi priimti sprendimą skirti pirmininką;
                  
               
                     (5)
                  
                  
                     2021 m. gegužės 5 d. Taryba nusiuntė Europos Parlamentui laišką, kuriame informavo, kad jei Europos Parlamentas patvirtintų PETRA Hielkema kandidatūrą į EIOPA pirmininko postą, Taryba priimtų sprendimą ją skirti EIOPA pirmininke;
                  
               
                     (6)
                  
                  
                     2021 m. gegužės 18 d. Europos Parlamentas patvirtino, kad PETRA HIELKEMA gali užimti EIOPA pirmininkės postą,
                  
               PRIĖMĖ ŠĮ SPRENDIMĄ:
         
            1 straipsnis
            PETRA HIELKEMA nuo 2021 m. rugsėjo 1 d. skiriama Europos draudimo ir profesinių pensijų institucijos (EIOPA) pirmininke penkerių metų laikotarpiui.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. gegužės 27 d.
            
               
                  Tarybos vardu
               
               
                  Pirmininkas
               
               P. SIZA VIEIRA
            
         
         
            (1)  OL L 331, 2010 12 15, p. 48.
         
            (2)  2019 m. gruodžio 18 d. Europos Parlamento ir Tarybos reglamentas (ES) 2019/2175, kuriuo iš dalies keičiamas Reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), Reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), Reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), Reglamentas (ES) Nr. 600/2014 dėl finansinių priemonių rinkų, Reglamentas (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, ir Reglamentas (ES) 2015/847 dėl informacijos, teikiamos pervedant lėšas (OL L 334, 2019 12 27, p. 1).